Tallink

***Tallink*** (oficiālais nosaukums ***AS Tallink Grupp***) ir Igaunijas uzņēmumu grupa, kas nodarbojas ar kuģniecību Baltijas jūrā. *Tallink* ir otrs lielākais Igaunijas uzņēmums pēc apgrozījuma (pēc *[[Ericsson Eesti]]*). Tas ir dibināts 1989. gadā. Galvenais birojs atrodas Tallinā.

*Tallink* pieder 16 kuģu flote, kas pārvadā pasažierus un kravas starp Igauniju, Somiju un Zviedriju.

Uzņēmumam ir četras viesnīcas Tallinā. Tam ir meitas uzņēmums *AS Tallink Takso*, kas veic taksometra pakalpojumus. *Tallink Grupp* ir izvērsis *[[Burger King]]* franšīzes ātrās ēdināšanas restorānu tīklu Baltijas valstīs.

*AS Tallink Grupp* akcijas tiek kotētas *[[Nasdaq Tallinn]]* biržā. Lielākie akcionāri (2024. gada augustā): *[[Infortar|AS Infortar]]* (68,5 %), *[[Nordea Bank]]* klienti (3,2 %).

## Vēsture
thumb|Pirmais kuģniecības kuģis ''Tallink'' Tallinas ostā 1994. gadā
*Tallink* pirmsākumi meklējami 1965. gadā, kad Igaunijas kuģniecība sāka regulāru satiksmi starp Tallinu un Helsinkiem.

1989. gada maijā Igaunijas kuģniecība kopā ar Somijas *Palkkiyhtymä Oy* dibināja kopuzņēmumu ***Laevandusühisettevõte Tallink***. Decembrī tika nopirkts prāmis *Scandinavian Sky*, kas tika pārdēvēts par *Tallink* un 1990. gada janvārī sāka kursēt starp Tallinu un Helsinkiem. Vēlāk tam pievienojās kuģis *Transestonia*. 1990. gadā uzņēmums tika pārdēvēts par ***Tallink***. 1991. gadā uz līgumreisu pamata no mātes uzņēmuma tika saņemts prāmis *Georg Ots*. 1990. gadu sākumā pasažieru skaits strauji auga, un no *[[Irish Ferries]]* tika iznomāts *Saint Patrick II*.

1993. gadā *Palkkiyhtymä* piederošās *Tallink* kapitāldaļas pārdeva Igaunijas kuģniecībai.

2006. gadā *Tallink* sāka regulāru satiksmi starp Rīgu un Stokholmu.
2015. gada februārī kuģu būvētavā *[[Meyer Werft|Meyer Turku]]* tika pasūtīta jauna ātrgaitas ar sašķidrināto dabasgāzi darbināma prāmja būvniecība. Lai iegūtu līdzekļus aizdevumu apmaksai, 2015. gada novembrī nolemts prāmi *Superstar* (tagad *[[Pascal Lota]]*) pārdot kuģniecībai *Medinvest SpA* (*Corsica Ferries Group*). Īpašnieku maiņa notika decembrī; līdz 2017. gada sākumam prāmi, kas kursēja līnijā Tallina — Helsinki, *Tallink* nomāja,

2019. gada septembrī *Tallink* Singapūrā dibināja meitas uzņēmumu *Tallink Asia Pte Ltd*.
Septembrī *Tallink* iegādājās franšīzes tiesības globālās ātrās ēdināšanas tīkla *[[Burger King]]* attīstībai Igaunijā, Latvijā un Lietuvā; šim nolūkam tika dibināts meitas uzņēmums *Tallink Fast Food OÜ* Igaunijā, kas savukārt Latvijā un Lietuvā dibināja meitas uzņēmums SIA *Tallink Fast Food* un *UAB Tallink Fast Food Lithuania*.

2021. gada 13. augusta tika paziņots, ka *Tallink Grupp* pārdod meitas uzņēmumu *Baltic Retail OÜ*, kas dibināts 2018. gadā un nodarbojās modes preču mazumtirdzniecību, uzņēmumam *Talwest Grupp OÜ*.
2024. gada 2. jūlijā grupas lielākais akcionārs *AS INFORTAR* paziņoja par brīvprātīgu pārņemšanas piedāvājumu iegādāties visas *AS Tallink Grupp* akcijas. Līdz 9. augustam *Infortar* līdzdalība *Tallink* bija palielinājusies no 46,8 % līdz 68,5 %.

## Galerija

Baltic_Queen_Tallinn_2009-04-23.JPG|*MS Baltic Queen*
Megastar_departing_Tallinn_1_February_2017.jpg|*MS Megastar*
190407_Star_Helsinki.jpg|*MS Star*
Victoria_I_Tallinn.jpg|*MS Victoria I*


## Flote
### ''Tallink'' pasažieru prāmji

### ''Silja Line'' pasažieru prāmji

## Kravas kuģi

### Iznomāti citiem operatoriem

### Nomāti no citiem operatoriem

### Agrāk piederējušie kuģi
Nepilnīgs uzskaitījums

## Viesnīcas
*Tallink* pieder vairākas viesnīcas:
* *Tallink City Hotel*, Tallina
* *Tallink Spa & Conference Hotel*, Tallina, atvērts 2007. gada martā
* *Pirita SPA Hotel*, Tallina
* *Tallink Express Hotel*, Tallina
* *Tallink Hotel Riga*, Rīga, atvērts 2010. gada aprīlī

## Atsauces

## Ārējās saites
* Oficiālā vietne
* Tallink Takso